U okviru Nacionalnog plana oporavka i otpornosti 2021.-2026. Ministarstvo pravosuđa i uprave je u okviru projekta „Usluge unaprjeđenja sustava za upravljanje sudskim predmetima (eSpis)“ izradilo novu e-Komunikaciju, koja je tehnički i funkcionalno modernizirana.

Pravilnik o izmjenama i dopuni Pravilnika o elektroničkoj komunikaciji i Pravilnik o izmjenama i dopunama Pravilnika o elektroničkoj komunikaciji u kaznenom postupku, stupili su na snagu 11. travnja 2024.

Nova e-Komunikacija dostupna je na stranici <https://e-komunikacija.pravosudje.hr/> , a novi ažurirani korisnički priručnik je dostupan za preuzimanje na naslovnici e-Komunikacije.

Dosadašnja e-komunikacija bit će dostupna do 30. travnja 2024.

Svi podaci o poslanim i primljenim pošiljkama, kao i svemu odrađenom u dosadašnjoj e-Komunikaciji bit će vidljivi i u novoj.